**Likumprojekta “Grozījums Likumā par budžetu un finanšu vadību”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījums Likumā par budžetu un finanšu vadību” (turpmāk – likumprojekts) mērķis ir papildināt Likumu par budžetu un finanšu vadību ar deleģējumu, uz kā pamata tiks izdoti Ministru kabineta noteikumi (turpmāk - MK noteikumi) par kārtību, kādā izmanto gadskārtējā valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei, lai šie MK noteikumi nav jāizdod ikgadēji, tādējādi nodrošinot vienotu un pastāvīgu kārtību finansējuma piešķiršanai pašvaldībām.Likumprojektā paredzēts, ka tas stāsies spēkā 2022.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko pakalpojumu nodrošināšana sabiedrībai un sniegšanas pilnveidošana ir būtiska valsts pārvaldes modernizācijas un valsts pārvaldes strukturālo reformu sastāvdaļa kā viena no valdības prioritātēm. Saskaņā ar Ministru kabineta 2015. gada 10. janvāra rīkojumu Nr. 14 “Grozījumi Koncepcijā par publisko pakalpojumu sistēmas pilnveidi”, 2015. gadā uzsākta valsts un pašvaldību vienoto klientu apkalpošanas centru (turpmāk – VPVKAC) izveide un darbinieku mācības.Lai nodrošinātu valsts pakalpojumu pieejamību, VARAM no 2015. gada jauno politikas iniciatīvu ietvaros tiek piešķirts finansējums VPVKAC tīkla uzturēšanai un attīstībai pasākuma “Publisko pakalpojumu pieejamības nodrošināšana saskaņā ar vienas pieturas aģentūras principu” ietvaros. Finansējums ikgadēji tiek piešķirts saskaņā ar likumu par valsts budžetu konkrētajam gadam un likumu par vidējā termiņa budžeta ietvaru, uz kā pamata ikgadēji tiek izstrādāti MK noteikumi. Šobrīd MK noteikumi par kārtību, kādā izmanto gadskārtējā valsts budžeta likumā paredzēto apropriāciju VPVKAC tīkla izveidei, uzturēšanai un publisko pakalpojumu sistēmas pilnveidei tiek izdoti ikgadēji, jo pašvaldībai piešķiramais apropriācijas asignējums nodarbināto atlīdzības fonda nodrošināšanai ir piešķirams, pamatojoties uz iedzīvotāju skaitu pašvaldībā, kas var mainīties atkarībā no iedzīvotāju migrācijas, tātad – katru gadu. Ar VARAM valsts sekretāra 2019. gada 26. jūlija rīkojumu Nr. 1-2/92 izveidota darba grupa priekšlikumu izstrādei izmaiņām kārtībā, kādā VARAM budžeta programmas 30.00.00 “Attīstības nacionālie atbalsta instrumenti” paredzētās apropriācijas ietvaros piešķir dotācijas pašvaldībām VPVKAC izveidei, uzturēšanai un publisko pakalpojumu sistēmas pilnveidei. Minētā darba grupa, izvērtējot VPVKAC pakalpojumu pārvaldības sistēmā reģistrētos datus par VPVKAC tīklā sniegtajiem valsts pārvaldes pakalpojumiem un to sniegšanas dinamiku, konstatēja, ka šobrīd slodžu sadalījums VPVKAC tīklā ir izteikti nevienmērīgs. Darba grupa izanalizēja slodzes sadalījumu VPVKAC tīklā, apkalpojot klientus klātienē un sniedzot telefonisko atbalstu e-pakalpojumu lietotājiem, izvērtēja dotāciju piešķiršanas kārtības izmaiņas praktiskos aspektus ar mērķi ieviest uz VPVKAC attīstību un efektivitātes veicināšanu vērstu dotāciju piešķiršanas kārtību un sagatavoja priekšlikumus izmaiņām valsts budžeta dotācijas piešķiršanas kārtībā.Rezultātā par labāko valsts budžeta finansēšanas modeli pašvaldībām atzīts risinājums, kura ietvaros, sākot ar 2021. gadu, pašvaldībām, kurās strādā VPVKAC, katrai tiks izmaksāta bāzes summa (kura netiek piesaistīta kādam īpašam rādītājam (piemēram, minimālajai vai vidējai algai nozarē) un papildus bāzes summai piešķiramais finansējums pašvaldībām tiks aprēķināts, ņemot vērā datus par iepriekšējā gadā sniegto pakalpojumu apjomu. Papildus minētajam, 2020. gada 4. februārī ar Ministru kabineta rīkojumu Nr. 39 “Par pakalpojumu vides pilnveides plānu 2020.-2023.gadam” ir apstiprināts “Pakalpojumu vides pilnveides plāns 2020.-2023. gadam”, kur cita starpā ir iestrādāta nostādne, ka, izstrādājot jauno VPVKAC finansējuma modeli, tiks ņemti vērā minētās darba grupas priekšlikumi, proti, Vienotā publisko pakalpojumu palīdzības dienesta izveidei un VPVKAC tīkla kopējai attīstībai nepieciešams mainīt esošo dotācijas izmaksu aprēķināšanas modeli. Nākotnē ikgadējo dotāciju izmaksu aprēķinās VPVKAC pēc sniegto pakalpojumu un apkalpoto kontaktu skaita, kas netiešā veidā veicinās VPVKAC veidot tā, lai sniegto pakalpojumu un konsultāciju skaits augtu (piemēram, rūpīgāk izvēlēties atrašanās vietu, optimizēt esošās vietas, uzlabot kvalitāti u.c.). Papildus būtu nepieciešams dotācijas izmaksu aprēķināšanā vērtēt arī pakalpojumu un konsultāciju sniegšanas kvalitāti. Ievērojot minēto, ir nepieciešams papildināt Likuma par budžetu un finanšu vadību 9. pantu ar jaunu daļu, nosakot, ka kārtību, kādā izmanto gadskārtējā valsts budžeta likumā paredzēto apropriāciju VPVKAC tīkla izveidei, uzturēšanai un publisko pakalpojumu sistēmas pilnveidei, nosaka Ministru kabinets, attiecīgu deleģējumu turpmākajos gados neiekļaujot ikgadējā likumā par valsts budžetu.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē pašvaldības, kurās ir izveidoti vai kuras vēlas izveidot VPVKAC. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupai likumprojekts pēc būtības nemainīs veicamās darbības, līdz ar to neietekmēs administratīvo slogu. Ar likumprojekta pieņemšanu tiks taupīti iestāžu iekšējie resursi (administratīvais slogs), jo nebūs nepieciešamība katru gadu no jauna izstrādāt MK noteikumus un skaņot tos ar atbildīgajām institūcijām. Izstrādājot likumprojektu, tika izvērtēta ietekme uz uzņēmējdarbības vidi, maziem, vidējiem uzņēmumiem, mikrouzņēmumiem un jaunuzņēmumiem. Secināts, ka likumprojektā ietvertais tiesiskais regulējums neietekmēs minēto uzņēmumu darbību.Likumprojektam nav ietekmes uz Nacionālā attīstības plāna rādītājiem mikrolīmenī vai makrolīmenī.Likumprojekts neietekmēs konkurenci, kā arī tam nav ietekmes uz nevalstiskajām organizācijām. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Uz likumprojektā paredzētā deleģējuma pamata nepieciešams izstrādāt un līdz 2022.gada 1.janvārim Ministru kabinetā pieņemt Ministru kabineta noteikumus par kārtību, kādā izmanto gadskārtējā valsts budžeta likumā paredzēto apropriāciju VPVKAC tīkla izveidei, uzturēšanai un publisko pakalpojumu sistēmas pilnveidei, attiecīgu deleģējumu turpmākajos gados neiekļaujot ikgadējā likumā par valsts budžetu. Tā kā attiecībā uz 2021.gada apropriācijas izmantošanu Ministru kabinets, pamatojoties uz likuma “Par valsts budžetu 2021.gadam” 29.pantā ietverto deleģējumu, 2021.gada 24.martā jau ir pieņēmis noteikumus Nr.184 “Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”, likumprojektā paredzēts, ka tas stāsies spēkā 2022.gada 1.janvārī. |
| 2. | Atbildīgā institūcija | Vides aizsardzības un reģionālās attīstības ministrija  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) 2021. gada 26.04.2021. publicēti VARAM tīmekļvietnē [www.varam.gov.lv](http://www.varam.gov.lv) un iesniegti Valsts kancelejā publicēšanai tās tīmekļvietnē, līdz ar to ieinteresētajām personām ir iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Komentāri par likumprojektu nav saņemti. |
| 4. | Cita informācija | Par likumprojekta pieņemšanu sabiedrība tiks informēta vispārējā kārtībā, to publicējot oficiālajā izdevumā “Latvijas Vēstnesis”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektam nav paredzama ietekme uz institucionālo struktūru, kā arī tas neietekmēs iesaistīto institūciju cilvēkresursus. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Bērziņa, 67026491

Mara.Berzina@varam.gov.lv

v\_sk = 1175